Eesti Rukki Selts

Eesti Rukki Selts on mittetulundusühing, mis propageerib Eestis rukki kasvatamist ja kodumaiste rukkisaaduste, eelkõige rukkileiva tarvitamist.
Eesti Rukki Seltsi põhikiri (vaadatud 8. augustil 2011)

Ajalugu
Selts asutati 24. märtsil 2000. aastal Tartus toimunud konverentsil "Eesti Rukki Päev 2000". Seltsi aupresidendiks valiti akadeemik Hans Küüts, tegevpresidendiks ja volikogu esimeheks sordiaretaja Vahur Kukk. Aseesimeesteks said Riigikogu liige Ants Käärma, Ants Promann pagaritööstusest Leibur, talupidaja Mati Nurm ja ajakirjanik Mart Porila. Tegevtoimkonda valiti Ühistu Tartu Viljasalv juhataja Leonhard Puksa (juhatuse esimees), rukkikasvataja ja Haage suurtalu omanik Andres Härm, sordiaretaja Ilme Tupits, ajakirjanik Vello Pilt ja pagaritööstuse Vilma tegevdirektor Rein Triisa.

Tegevus
Eesti Rukki Selts korraldab iga-aastaseid konverentse Rukkipäev, kus peetakse teaduslikke ettekandeid Eesti rukkikasvatuse ajaloost ja tänapäevast ning diskuteeritakse selle tuleviku üle. Samuti käsitletakse rukki tarvitamist mitmesugustel viisidel alates toidu- ja alkoholitootmisest ning lõpetades rukkipõhu kui ehitusmaterjaliga.Tegevused (vaadatud 8. augustil 2011)

Selts annab välja Rukkiräägu kultuuriauhinda. Selle on pälvinud kirjanikud, ajakirjanikud, muusikud jt.Rukkiräägu kultuuriauhind (vaadatud 8. augustil 2011) Seltsil on ka oma aumärk, teenetemärk ja tänukiri.Autasud (vaadatud 8. augustil 2011)

Eesti Rukki Selts on kirjastanud trükiseid ("Eesti rukki päev", 2000; "Eesti rukki raamat", 2002 ja 2005; "Sangaste rukis 130", 2005; "Eesti rukki heaks", 2007; "Rukis – mitte ainult leivavili", 2007; "Rukis ja rukkileib – normaalne söömine", 2008; "Eesti Rukki Seltsi laulik", 2007; "Rõõm rukkist", 2014; "Sangaste rukkikrahv").Trükised (vaadatud 8. augustil 2011) Välja on lastud kolm heliplaati ("Eesti rukis, Eesti leib" I ja II osa ning "Kuninglik kingitus: Rukkikuningas Hans I")Helikandjad (vaadatud 8. augustil 2011). DVD-dele on jõudnud neli dokumentaalfilmi: "Reekviem rukkile?", "Rukkimaarjapäev", "Eesti rukis, eesti leib" ja "Rukkikuninga Hans Kruusamäega Soomes".Dokumentaalfilm (vaadatud 8. augustil 2011)

Juhtkond

Eesti Rukki Seltsi patroon oli president Arnold Rüütel, aupresident on olnud akadeemik Hans Küüts ning auliikmed Tartu Agro tootmisdirektor Eino Härm, Seltsi nõukoja esimees Ants Käärma ja olümpiavõitja Gerd Kanter. 

Seltsi president on endine Jõgeva maavalitsuse arendusnõunik, agronoom Vahur Kukk, asepresidendid Arnold Kimber, Hans Kruusamägi, Ester Šank, Mihkel Zilmer ja Andres Oopkaup. Juhatusse kuuluvad Leonhard Puksa, Eesti Põllumajandusmuuseumi vanemteadur Ellen Pärn, Rakvere Piiritusetehase juht Arno Kangur, AS Baltic Agro arendusdirektor Margus Ameerikas ning Eesti-Soome Seltsi esimees ja ajakirjanik Enn Anupõld. Seltsi nõukoja liikmed on olnud majandijuht Endel Lieberg, diplomaat ja poliitik Vaino Väljas, ettevõtja Jüri Kraft, majandusjuht Ants Promann, psühholoog Tõnu Ots, ajakirjanik Mart Porila, agronoom Ants Käärma ning agronoom ja talunik Toomas Tobreluts.

Viited

Välislingid
 Eesti Rukki Selts

Kategooria:Eesti mittetulundusühingud
Kategooria:Eesti põllumajandus